Raiya ana (4) a bururi wa China aria maikirio ngono thutha wa mbica cia video kuonania umwe wao akianura Mukenya umwe iboko, merigiriirwo gukorwo makihundurwo na gucokio kwao China umuthi ikihanda thaa igiri cia rucini.
Uu ni kuringana na watho wa igoti uria urarutirwo muthenya wa ira igoti-ini inene ria Milimani Nairobi rigiathana ana acio, Deng Hailan, Chang Yueping, Ou Qiang na Yu Ling macokio kwao.
Maabitha a ruhonge rwa uthuthuria wa umaramari (DCI) nimaraneanire raiya acio kuri ruhonge rwa uthami bururi-ini magitanywo kumbukio umuthi.
Wakiri wa raiya aya ana muthenya wa keeri ahithuririe ati nimehaririirie na nimarenda gucoka kwao amu nimaherithikite kuigana muno
Ndege iria ikumakua itanyitwo kumbuka ikihanda 8:30 rucini ruru.
kik_Latn kik_Latn kik_Latn kik_Latn kik_Latn